《乖慵》
唐代·郑谷

乖慵居竹里，凉冷卧池东。一霎芰荷雨，几回帘幕风。

远僧来扣寂，小吏笑书空。衰鬓霜供白，愁颜酒借红。

扇轻摇鹭羽，屏古画渔翁。自得无端趣，琴棋舫子中。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。